钦定古今图书集成/历象汇编/庶征典/第073卷 > 《田家五行》 > 唐
## 钦定古今图书集成/历象汇编/庶征典/第073卷 > 《田家五行》 > 唐

### 高祖武德 年白虹下蒲州城

按《唐书高祖本纪》。不载。　按《五行志》。“武德初。隋将尧
君素守蒲州。有白虹下城中。”

### 睿宗景云元年〈即唐隆元年〉虹霓亘天

按《唐书睿宗本纪》。不载　按《五行志》：唐隆元年六月
戊子，虹霓亘天。霓者斗之精。《占》曰：“后妃阴胁王者。”又
曰：“五色迭至，照于宫殿，有兵。”

### 延和元年白虹垂头于军门

按《唐书睿宗本纪》不载。　按《五行志》：延和元年六月，
幽州都督孙佺帅兵袭奚，将入贼境，有白虹垂头于
军门，占曰：“其下流血。”

### 肃宗至德二载白虹亘天

按《唐书肃宗本纪》。不载。　按《五行志》。“至德二载正月
丙子。南阳夜有白虹四。上亘百馀丈。”

### 宪宗元和十三年白虹亘天

按《唐书宪宗本纪》。不载。　按《五行志》。“元和十三年十
二月丙辰。有白虹阔五尺。东西亘天。”

### 武宗会昌四年白虹见

按《唐书武宗本纪》不载。　按《五行志》，“会昌四年正月
己酉，西方有白虹。”

### 懿宗咸通元年白虹见

按《唐书懿宗本纪》。不载。　按《五行志》。“咸通元年七月
己酉朔。白虹横亘西方。”

咸通九年，白虹见。

按《唐书懿宗本纪》不载　按《旧唐书本纪》，“九年七月
戊戌。白虹横亘西方。”

### 僖宗中和二年绛虹竟天

按《唐书僖宗本纪》不载　按《旧唐书本纪》，二年七月
辛丑朔，“丙午夜，西北方赤气如绛虹，竟天。”

### 光启二年白虹见

按《唐书僖宗本纪》不载。　按《五行志》，“光启二年九月，
白虹见西方。十月壬辰夜又如之。”

### 昭宗天复三年曲虹见

按《唐书昭宗本纪》。不载。　按《五行志》。“天复三年三月
朔。日有曲虹。在日东北。”